
    545400 SIGHIŞOARA
            Str. Muzeului nr. 7, Tel./Fax 0265 – 771278
H O T Ă R Â R E A NR. 278
                                                       din 27 octombrie 2022
     privind aprobarea depunerii proiectului: „Construirea de insule ecologice digitalizate 

       în Municipiul Sighișoara, județul Mureș”

Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 33.037/17.10.2022 şi la Consiliul Local Sighișoara cu nr. 33.592/20.10.2022, de referatul de aprobare, înregistrat cu nr. 33.038/17.10.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;


Având în vedere prevederile Legii nr. 273/2006 privind finanţele publice locale, cu modificările şi completările ulterioare, prevederile Legii nr. 98/2016 privind achiziţiile publice, cu modificările și completările ulterioare, precum şi prevederile Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico - economice aferente obiectivelor/proiectelor de investiţii finanţate din fonduri publice, cu modificările și completările ulterioare;


Ținând cont de Anexa la Ordinul ministrului mediului, apelor și pădurilor nr. 2.366/2022 pentru aprobarea Ghidului specific privind regulile şi condiţiile aplicabile finanţării din fondurile europene aferente Planului naţional de redresare şi rezilienţă în cadrul apelului de proiecte PNRR/2022/C3/S/I.1.B, pentru subinvestiţia I1.B. „Construirea de insule ecologice digitalizate”, investiţia I1. „Dezvoltarea, modernizarea şi completarea sistemelor de management integrat al deşeurilor municipale la nivel de judeţ sau la nivel de oraşe/comune”, componenta 3. Managementul deşeurilor, publicată în Monitorul oficial nr. 901 bis din 13 septembrie 2022;


Ținând cont de necesitatea accelerării procesului de extindere și modernizare a sistemelor de gestionare a deșeurilor în municipiul Sighișoara, cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economie circulară, de oportunitatea accesării finanțării și de potențialul economic al investiției ce va deservi un număr de minimum 200 locuitori bloc./insulă ecologică digitalizată;


Având în vedere nota justificativă cu nr. 31.841/X/04.10.2022 a Serviciului Monitorizare Servicii de Utilități Publice, Guvernanță Corporativă și Transport Public Local privind oportunitatea depunerii unei solicitări de finanțare în cadrul Planului național de redresare și reziliență în cadrul apelului de proiecte PNRR/2022/C3/S/I.1.B, investiția I1. „Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune”, pentru subinvestiția I1.b „CONSTRUIREA DE INSULE ECOLOGICE DIGITALIZATE”;


În conformitate cu prevederile:

- Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență și ale Deciziei de punere în aplicare a Consiliului din 3 noiembrie 2021 de aprobare a evaluării planului de redresare și reziliență al României;

- Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgentă a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, cu modificările și completările ulterioare;

- Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de Urgentă a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de Urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe nerambursabile în cadrul Mecanismului de redresare și reziliență;

- Ordinului Ministrului sănătății nr. 119/2014 pentru aprobarea Normelor de igienă și sănătate publică privind mediul de viață al populației, cu modificările și completările ulterioare;

- Planului Național de Gestionare a Deșeurilor aprobat prin H.G. nr. 942/2017;

- Planului Județean de Gestionare a Deșeurilor pentru Județul Mureș 2020 - 2025;

- Ordonanței de Urgență a Guvernului nr. 92/2021 privind regimul deșeurilor, cu modificările și completările ulterioare;

- Ordonanței de Urgență a Guvernului nr. 74/2018 pentru modificarea și completarea Legii nr. 211/2011 privind regimul deșeurilor, a Legii nr. 249/2015 privind modalitatea de gestionare a ambalajelor și a deșeurilor de ambalaje și a Ordonanței de Urgență a Guvernului nr. 196/2005 privind Fondul pentru Mediu, cu modificările și completările ulterioare;

- Legii nr. 31/2019 privind aprobarea Ordonanței de Urgență a Guvernului nr. 74/2018 pentru modificarea și completarea Legii nr. 211/2011 privind regimul deșeurilor, a Legii nr. 249/2015 privind modalitatea de gestionare a ambalajelor și a deșeurilor de ambalaje și a Ordonanței de Urgență a Guvernului nr. 196/2005 privind Fondul pentru Mediu;

- Legii nr. 249/2015 privind modalitatea de gestionare a ambalajelor și a deșeurilor de ambalaje, cu modificările și completările ulterioare;

- Ordonanței de Urgență a Guvernului nr. 1/2021 pentru modificarea și completarea Legii nr. 249/2015 privind modalitatea de gestionare a ambalajelor și a deșeurilor de ambalaje;

- Ordonanței Guvernului nr. 2/2021 privind depozitarea deșeurilor;

- Legii nr. 181/2020 privind gestionarea deșeurilor nepericuloase compostabile;

- Legii nr. 101/2006 privind salubrizarea localităților, republicată, cu modificările și completările ulterioare;


Ținând cont de nota de serviciu cu nr. 29.825/XI/2/29.09.2022 a Serviciului Evidența Patrimoniului și Fond Locativ, cu privire la nr. de locuitori din fiecare asociație de proprietari/locatari având caracteristicile solicitate în Ghidul specific privind regulile și condițiile de accesare a fondurilor europene aferente Planului național de redresare și reziliență în cadrul apelului de proiecte PNRR/2022/C3/S/I.1.B, pentru subinvestiția I1.B. „Construirea de insule ecologice digitalizate”;


Ținând cont de prevederile Legii nr. 24/2000 privind normele de tehnică legislativă la elaborarea actelor normative, republicată, cu modificările și completările ulterioare;
Având în vedere Raportul de specialitate al Serviciului Achiziții, Investiții, Fonduri Europene, înregistrat cu nr. 33.047/17.10.2022, prin care se propune aprobarea depunerii proiectului: „Construirea de insule ecologice digitalizate în Municipiul Sighișoara, județul Mureș”;

Având în vedere avizele favorabile ale tuturor comisiilor pe domenii de specialitate;

În temeiul prevederilor art. 129 alin. (1), alin. (2) lit. ,,b”, alin. (4) lit. ,,d” și lit. ,,f”, alin. (7) lit. ,,i” și alin. (14), art. 139 alin. (1) și alin. (3) și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,


             H O T Ă R Ă Ş T E:

Art. 1. Se aprobă depunerea, în vederea obținerii unei finanțări nerambursabile în cadrul PNRR/2022/C3/S/I.1.B a proiectului: „Construirea de insule ecologice digitalizate în Municipiul Sighișoara, județul Mureș”, ținând seama de necesitatea, oportunitatea și potențialul economic al investiției.

Art. 2. Se aprobă valoarea maximă eligibilă a proiectului „Construirea de insule ecologice digitalizate în Municipiul Sighișoara, județul Mureș” în cuantum de 430.000 euro, fără T.V.A., (10.000 euro/insulă ecologică digitalizată x 43 insule ecologice digitalizate de tip 1) echivalentul a 2.115.385 lei, fără T.V.A.. Cursul valutar utilizat este cursul InforEuro aferent lunii mai 2021, unde 1 euro = 4.9195 lei, valabil la data de 31.05.2021.

Art. 3. Se aprobă cofinanțarea proiectului, respectiv finanțarea cheltuielilor neeligibile care asigură implementarea proiectului, astfel cum acestea vor rezulta din documentațiile tehnico-economice/contractul de lucrări, dacă este cazul, în condiţiile rambursării ulterioare a cheltuielilor eligibile (fără T.V.A.) din P.N.R.R. și a T.V.A. aferentă cheltuielilor eligibile din bugetul de stat, din bugetul coordonatorului de reforme și/sau investiții pentru Componenta C3 – Managementul Deșeurilor, în conformitate cu legislația în vigoare. Lucrările vor fi prevăzute în bugetul solicitantului pentru perioada de realizare a investiției în cazul obținerii finanțării.


Art. 4. Municipiul Sighișoara se angajează să suporte cheltuielile de mentenanță a investiției pe o perioadă de minimum 5 ani de la data efectuării ultimei plăți.


Art. 5. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Serviciul Achiziții, Investiții, Fonduri Europene, Serviciul Monitorizare Servicii de Utilități Publice, Guvernanță Corporativă și Transport Public Local și Biroul Buget, Contabilitate, Salarizare – Direcția Economică din cadrul Municipiului Sighișoara.


Art. 6. Se nominalizează ca și reprezentant al solicitantului pentru relația cu Ministerul Mediului, Apelor și Pădurilor, în derularea proiectului domnișoara Alămorean Ștefania, inspector asistent în cadrul Serviciului Monitorizare Servicii de Utilități Publice, Guvernanță Corporativă și Transport Public Local.


Art. 7. Prin grija Secretarului General al Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.

                    PREŞEDINTE DE ŞEDINŢĂ,

  

        Stupariu Călin               
                                  Contrasemnează pentru legalitate
                        SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Achiziții, Investiții, Fonduri Europene;
  1 ex. Serviciul Monitorizare Servicii de Utilități Publice, Guvernanță Corporativă și Transport Public Local;
  1 ex. Biroul Buget, Contabilitate, Salarizare – Direcţia Economică;

  1 ex. domnișoara Alămorean Ștefania.

11 ex.  
B.A. 

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 278/27.10.2022

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	../../….
	

	Comunicarea către primar
	../../….
	

	Comunicarea către prefectul județului
	../../….
	

	Aducerea la cunoștința publică
	../../….
	

	Comunicarea, numai în cazul celei cu caracter individual
	../../….
	

	Hotărârea devine obligatorie sau produce efecte juridice, după caz
	../../….
	


